લતાબાઈને તો હોસ્પિટલની પથારીમાં રહેલા પતિનો ચહેરો જ દેખાતો હતો. આયોજકોને ખૂબ વિનંતી કરી, આજીજી કરી, પરિસ્થિતિ સમજાવી. અંતે આયોજકોએ ભાગ લેવા માટેની મંજૂરી આપી. 67 વર્ષની આ વૃદ્ધા પતિનો પ્રાણ બચાવવા જંગે ચડી. સાડી પહેરીને ખુલ્લા પગે એ મેરેથોનમાં ભાગ લેવા માટે ઉતરી. ગોઠણ સુધી સાડી ઊંચી કરીને એણે ડોટ મૂકી. દોડતી વખતે પગમાં નાના પથ્થરો વાગવાની કારણે પગમાંથી લોહી નીકળતું હતું તો પણ લતાબાઈ સતત દોડતી જ રહી અને સિનિયર સિટીઝનની કેટેગરીમાં પ્રથમ નંબર મેળવીને પતિની સારવાર માટે રોકડ ઇનામ જીતી લાવી.